OpenLLM-France/wikimedia huggingface dataset:
# Tatarskita

La tatarskita és un mineral de la classe dels sulfats. Anomenada per Vitaly Borisovich Tatarskii, professor de mineralogia de la Universitat de Leningrad (Rússia).

## Classificació

Segons la classificació de Nickel-Strunz, la tatarskita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana i grans; amb NO₃, CO₃, B(OH)₄, SiO₄ o IO₃» juntament amb els següents minerals: darapskita, humberstonita, ungemachita, clinoungemachita, charlesita, ettringita, jouravskita, sturmanita, thaumasita, carraraïta, buriatita, rapidcreekita, korkinoïta, bentorita, nakauriïta, chessexita, carlosruizita, fuenzalidaïta i txeliabinskita.

## Característiques

La tatarskita és un sulfat de fórmula química Ca₆Mg₂(SO₄)₂(CO₃)₂(OH)₄Cl₄·7H₂O. Cristal·litza en el sistema ortoròmbic. La seva duresa a l'escala de Mohs és 2,5.

## Formació i jaciments

La tatarskita es forma com a mineral secundari en dipòsits de sal marina i es troba associat a anhidrita, halita, bischofita, magnesita i hilgardita. Només ha estat descrita en dues localitats del Kazakhstan.

## Referències

* ↑ «Tatarskite» (en anglès). Mindat. [Consulta: 7 novembre 2015].
# Maria Dolors Comas d'Argemir i Cendra

Maria Dolors Comas d'Argemir i Cendra (Barcelona, 10 d'agost de 1951) és una política i antropòloga catalana, diputada al Parlament de Catalunya en la VI i VII legislatures. Actualment imparteix classes a la Universitat Rovira i Virgili.

## Biografia

Llicenciada en filosofia i lletres i doctora en antropologia social per la Universitat de Barcelona. Ha ampliat estudis a l'Escola d'Estudis Superiors en Ciències Socials de París. És catedràtica d'antropologia social i cultural de la Universitat Rovira i Virgili i ha estat consellera a l'ajuntament de Tarragona (1995-2003) i diputada per Iniciativa per Catalunya - Verds a les eleccions al Parlament de Catalunya de 1999 i 2003, on ha presidit la Comissió del Síndic de Greuges, ha estat portaveu de la Comissió de Política Social i de la Comissió de Control de la Corporació Catalana de Ràdio i Televisió. També ha format part de la Comissió d'Immigració i fou membre de la ponència redactora de l'Estatut d'autonomia de Catalunya de 2006. Des del 2006 és membre del Consell de l'Audiovisual de Catalunya

## Obres

* Trabajo, género y cultura la construcción de desigualdades entre hombres y mujeres (1995). Barcelona, Icària.
* Antropología económica (1998). Barcelona. Ariel.
* Los límites de la globalización
* Andorra, un país de frontera (1997). Lleida, Pagès Editors.
* Dones, les altres politiques
* Vides de dona (1990)
* Estudios de antropología social en el Pirineo aragonés (1994), conjuntament amb Joan Josep Pujadas Muñoz, Zaragoza, Departamento de Educación y Cultura.
* Etnografia (2004), conjuntament amb Joan Josep Pujadas Muñoz i Jordi Roca i Girona. Editorial UOC, 2004. Andorra, una economía de frontera
* Aladradas y Güellas: trabajo, sociedad y cultura en el Pirineo Aragonés (1985), conjuntament amb Joan Josep Pujadas Muñoz. Barcelona, Anthropos.

## Referències

* ↑ Diputats del Parlament de Catalunya en la VI Legislatura p. 83
* ↑ «Dolors Comas d'Argemir - Dialnet» (en castellà). [Consulta: 21 octubre 2018].

## Enllaços externs

* Biografia al web del CAC Arxivat 2017-09-20 a Wayback Machine.
# Rizomins

Els rizomins (Rhizomyinae) són una subfamília de rosegadors de la família dels espalàcids. Viuen a l'Àsia central, el sud-est d'Àsia i l'Àfrica oriental. Inclouen tres gèneres vivents i uns quants d'extints.
Les espècies d'aquest grup són rodanxones, tenen les potes curtes i es passen gran part del temps a sota terra. Tenen dents incisives enormes. Les peculiaritats de la seva dentició feu que en el passat se les classifiqués amb les rates talp.

## Referències

* ↑ Entrada «Rhizomyinae» de la Paleobiology Database (en anglès). [Consulta: 20 desembre 2022].
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Sigurd Andersson

Sigurd Andersson (Kalix, 18 de juliol de 1926 - Kalix, 5 de febrer de 2009) fou un esquiador de fons suec que va competir durant les dècades de 1940 i 1950.
El 1952 va prendre part en els Jocs Olímpics d'Hivern d'Oslo, on guanyà la medalla de bronze en la prova del 4x10 quilòmetres del programa d'esquí de fons. Formà equip amb Nils Täpp, Enar Josefsson i Martin Lundström. En el seu palmarès també destaca un campionat nacional.

## Referències

* 1 2 «Nils Täpp Olympic Results». sports-reference.com. Arxivat de l'original el 10 de novembre 2012. [Consulta: 6 gener 2020].
* ↑ Sigurd Andersson. Comitè Olímpic Suec
# Silvio Pietroboni

Silvio Pietroboni (Milà, 9 de març de 1904 - Cologno Monzese, 18 de febrer de 1987) fou un futbolista italià, que jugava com a migcampista, que va competir entre 1919 i 1934.
A nivell de clubs jugà a l'Inter de Milà, amb qui va guanyar la lliga italiana de 1929-1930; i al Gallaratese.
Amb la selecció nacional jugà 11 partits entre 1927 i 1929, en què marcà un gol. El 1928 va ser seleccionat per disputar els Jocs Olímpics d'Amsterdam, on l'equip italià guanyà la medalla de bronze en la competició de futbol. Guanyà la Copa Internacional d'Europa Central de 1927-1930.

## Referències

* 1 2 Silvio Pietroboni a national-football-teams.com
* ↑ Silvio Pietroboni a eu-football.info
* ↑ «Silvio Pietroboni Olympic Results». sports-reference.com. Arxivat de l'original el 14 de novembre 2012. [Consulta: 6 gener 2019].
# Simone Hankin

Simone Hankin (Sydney, 28 de febrer de 1973) fou una waterpolista australiana que va competir durant les dècades de 1990 i 2000.
El 2000 va prendre part en els Jocs Olímpics de Sydney, on guanyà la medalla d'or en la competició de waterpolo.

## Referències

* ↑ «Simone Hankin Olympic Results». sports-reference.com. Arxivat de l'original el 13 de desembre 2012. [Consulta: 10 setembre 2019].
# Sirkka Polkunen

Sirkka Polkunen (Jyväskylä, 6 de novembre de 1927 - Laukaa, 28 de setembre de 2014), posteriorment coneguda amb el nom de casada Sirkka Vilander, fou una esquiadora de fons finlandesa que va competir durant la dècada de 1950.
El 1952 va prendre part en els Jocs Olímpics d'Hivern d'Oslo, on fou cinquena en la cursa dels 10 quilòmetres del programa d'esquí de fons. Quatre anys més tard, als Jocs de Cortina d'Ampezzo, disputà dues proves del programa d'esquí de fons. Guanyà la medalla d'or en la prova dels relleus 3x5 quilòmetres, formant equip amb Mirja Hietamies i Siiri Rantanen, mentre en la prova dels 10 quilòmetres fou vuitena. En el seu palmarès també destaca una medalla de plata al Campionat del Món d'esquí nòrdic.

## Referències

* 1 2 3 «Sirkka Polkunen Olympic Results». sports-reference.com. Arxivat de l'original el 2020-04-17. [Consulta: 27 març 2020].
# Slobodan Mišković

Slobodan Mišković (Sèrbia, 12 de desembre de 1944 - 4 de juliol de 1997) fou un jugador d'handbol iugoslau d'origen serbi, que va competir durant la dècada de 1970.
El 1972 va prendre part en els Jocs Olímpics de Múnic, on guanyà la medalla d'or en la competició d'handbol.

## Referències

* ↑ «Slobodan Mišković Olympic Results». sports-reference.com. Arxivat de l'original el 16 de desembre 2012. [Consulta: 19 febrer 2019].
# Susan Huggett

Susan Huggett (Bulawayo, 29 de juny de 1954) va ser una jugadora d'hoquei sobre herba zimbabuesa que va competir durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba.

## Referències

* ↑ «Sue Huggett Olympic Results». sports-reference.com. Arxivat de l'original el 18 d'abril 2020. [Consulta: 15 juny 2019].
# Susann Goksør Bjerkrheim

Susann Goksør Bjerkrheim (Lambertseter, 7 de juliol de 1970) és una exjugadora d'handbol noruega que va competir durant les dècades de 1980 i 1990. Està casada amb el també jugador d'handbol Svein Erik Bjerkrheim.
Durant la seva carrera esportiva va prendre part en quatre edicions dels Jocs Olímpics. El 1988, a Seül, guanyà la medalla de plata, medalla que revalidà quatre anys més tard a Barcelona. El 1996, als Jocs d'Atlanta, finalitzà en quarta posició, mentre el 2000, als jocs de Sydney guanyà la medalla de bronze. En el seu palmarès també destaquen una medalla d'or, una de plata i una de bronze al campionat del món d'handbol i una de plata i una de bronze al Campionat d'Europa d'handbol. Entre 1987 i el 2000 jugà un total de 296 partits i marcà 844 gols amb la selecció nacional.
A nivell de clubs jugà al Bækkelagets SK (1985-1997) i Nordstrand IF (1997-2000).

## Referències

* ↑ Goksøyr, Matti. «Susann Goksør Bjerkrheim». A: Helle, Knut. Norsk biografisk leksikon (en noruec). Oslo: Kunnskapsforlaget [Consulta: 9 novembre 2016].
* ↑ Susann Goksør a olympic.org
* 1 2 «Susann Goksør Bjerkrheim Olympic Results». sports-reference.com. Arxivat de l'original el 4 de desembre 2008. [Consulta: 12 desembre 2019].
* ↑ «Susann Goksør Bjerkrheim» (en noruec). www.handball.no. [Consulta: 12 desembre 2019].
# Suzue Takayama

Suzue Takayama (en japonès 高山 鈴江 Takayama Suzue; Osaka, 12 de desembre de 1946) va ser una jugadora de voleibol japonesa que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol.

## Referències

* ↑ «Suzue Takayama Olympic Results». sports-reference.com. Arxivat de l'original el 14 d'octubre 2012. [Consulta: 28 novembre 2017].
# Svante Johansson

Svante Johansson (Estocolm, 14 de febrer de 1927 - 25 de setembre de 1986) fou un saltador suec que va competir durant la dècada de 1940.
El 1948 va prendre part en els Jocs Olímpics d'Estiu de Londres, on fou sisè en la prova de trampolí de 3 metres del programa de salts.
En el seu palmarès destaca una medalla de plata en la prova de trampolí de 3 metres del Campionat d'Europa de natació de 1947.

## Referències

* ↑ Svante Johansson a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
# Sven Colliander

Sven Colliander (Halmstad, 23 de maig de 1890 - Täby, 16 de setembre de 1961) va ser un tinent general i genet suec que va competir durant les dècades de 1920 i 1930.

## Carrera militar

El 1910 aconseguí ser oficial de l'exèrcit suec i a poc a poc anà ascendint: el 1925 a capità del Generalstaben, el 1933 a major, el 1937 a tinent coronel, el 1940 a coronel, el 1946 a major general i el 1955 a tinent general.

## Carrera esportiva

El 1928 va prendre part en els Jocs Olímpics d'Amsterdam, on va disputar dues proves del programa d'hípica amb el cavall King. Fou tretzè en el concurs complet individual i cinquè en el concurs complet per equips. Als Jocs de Berlín de 1936 tornà a disputar dues proves del programa d'hípica, aquesta vegada amb el cavall Kal XX . Va guanyar la medalla de bronze en la prova de doma per equips i fou onzè en la de doma individual.

## Referències

* ↑ Ridskolan
* ↑ Colliander, Sven August Wilhelm
* ↑ Kjellander (2003), s. 52
* ↑ «Sven Colliander Olympic Results». sports-reference.com. Arxivat de l'original el 17 d’abril 2020. [Consulta: 30 abril 2019].
* ↑ Sven Colliander. Comitè Olímpic Suec
# Sverre Hansen (atleta)

Sverre Hansen (Christiania, 12 de novembre de 1899 - Oslo, 25 de febrer de 1991) va ser un atleta noruec, especialista en el salt de llargada, que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova del salt de llargada del programa d'atletisme.
Hansen guanyà quatre campionats nacionals de salt de llargada, entre 1921 i 1924.

## Millors marques

* salt de llargada. 7m 28cm (1924)

## Referències

* 1 2 «Sverre Hansen Olympic Results». sports-reference.com. Arxivat de l'original el 2009-06-11. [Consulta: 3 juiol 2018].
* ↑ Norwegian Olympic athletes Arxivat 2007-09-30 a Wayback Machine. (noruec)
* ↑ Sverre Hansen a trackfield.brinkster.net
# Sándor Rozsnyói

Sándor Rozsnyói (Zalaegerszeg, 24 de novembre de 1930 - Sydney, 2 de setembre de 2014) fou un atleta hongarès, especialista en els 3.000 metres obstacles, que va competir durant la dècada de 1950.
En el seu palmarès destaca una medalla d'or en els 3.000 metres obstacles al Campionat d'Europa d'atletisme de 1954. En aquesta cursa va establir el primer rècord del món oficial de la distància. A mitjans de 1955 va ser millorat per Pentti Karvonen, però el 16 de setembre de 1956 Rozsnyói el va recuperar.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la cursa dels 3.000 metres obstacles del programa d'atletisme. Finalitzà rere Chris Brasher. Un cop finalitzats els Jocs desertà per la invasió soviètica d'Hongria i es quedà a viure primer a Àustria i des de 1965 a Austràlia, on fou professor d'educació física i entrenador de tennis a Sydney. El 1954 i 1955 es proclamà el campió nacional hongarès de la distància i el 1958 guanyà el d'Àustria, on va establir el rècord nacional, vigent fins al 1971.

## Millors marques

* 3.000 metres obstacles. 8' 35.6" (1956)

## Referències

* ↑ «Meghalt a legsportszerűbb magyar olimpiai érmes» (en hungarian). sportgeza.hu, 04-09-2014.
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Progression of IAAF World Records. 2015 Edition. IAAF, 2015, p. 110, 111.
* 1 2 Sándor Rozsnyói a Sports Reference (arxivat)
* 1 2 «NSSZ.HU - Nemzeti Sportszövetség», 02-03-2012. Arxivat de l'original el 2012-03-02. [Consulta: 26 juny 2020].
* ↑ «Magyar bajnokok atletikaban, ferfi hosszutav». [Consulta: 26 juny 2020].
* ↑ «Track and Field Statistics». [Consulta: 26 juny 2020].
# Tage Ekfeldt

Tage Ekfeldt (parròquia de Kuddby, 14 de juny de 1926 - Skövde, 28 de desembre de 2005) va ser un atleta suec, especialista en el 400 metres, que va competir durant les dècades de 1940 i 1950.
El 1952 va prendre part en els Jocs Olímpics de Hèlsinki, on disputà dues proves del programa d'atletisme. En ambdues quedà eliminat en sèries.
En el seu palmarès destaca una medalla de bronze en els 4x400 metres al Campionat d'Europa d'atletisme de 1950. Formà equip amb Gösta Brännström, Rune Larsson i Lars Wolfbrandt. A nivell nacional guanyà els campionats suecs de 400 metres (1952), 800 metres (1952 i 1953) i 4x400 metres (1952 i 1953), alhora que millorà el rècord nacional dels 800 metres i del 4x400 metres.

## Millors marques

* 400 metres. 47.6" (1952)
* 800 metres. 1' 49.0" (1953)

## Referències

* 1 2 Tage Ekfeldt a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 39 i 208. ISBN 978-83-62033-30-0.
* ↑ «Stora Grabbar». [Consulta: 27 maig 2020].
* ↑ «Track and Field Statistics». [Consulta: 27 maig 2020].
# Tapio Mäkelä

Tapio Mäkelä (Nastola, 12 d'octubre de 1926 - Jämsä, 12 de maig de 2016) fou un esquiador de fons finlandès que va competir durant les dècades de 1940 i 1950.
El 1952 va prendre part en els Jocs Olímpics d'Hivern d'Oslo, on disputà dues proves del programa d'esquí de fons. Guanyà la medalla d'or en la prova del 4 x 10 km, formant equip amb Heikki Hasu, Paavo Lonkila i Urpo Korhonen, mentre en la dels 18 km guanyà la de plata, en finalitzar rere el noruec Hallgeir Brenden. En el seu palmarès també destaca una medalla d'or al Campionat del Món d'esquí nòrdic i dos campionats nacionals.

## Referències

* 1 2 «Tapio Mäkelä Olympic Results». sports-reference.com. Arxivat de l'original el 10 de novembre 2012. [Consulta: 5 gener 2020].
# Tatiana Poniaieva-Tretiakova

Tatiana Poniaieva-Tretiakova (rus: Татьяна Петровна Поняева-Третьякова) (Moscou, 13 de desembre de 1946) va ser una jugadora de voleibol russa que va competir per la Unió Soviètica durant les dècades de 1960 i 1970.
Durant la seva carrera esportiva va prendre part en dues edicions dels Jocs Olímpics. En ambdues, 1968 i 1972, va guanyar la medalla d'or en la competició de voleibol.
En el seu palmarès també destaca la victòria al Campionat del Món de voleibol de 1970 i la medalla de plata al de 1974. El 1973 guanyà la Copa del Món de voleibol i també guanyà dues edicions del Campionat d'Europa, el 1967 i 1971. A nivell de clubs jugà al CSKA de Moscou, entre 1965 i 1972, i posteriorment al Dinamo de Moscou, fins a 1977. Guanyà set edicions de la lliga soviètica (1965, 1966, 1968, 1969, 1973, 1975 i 1977) i cinc de la Copa d'Europa de voleibol (1966, 1967, 1974, 1975 i 1977), com a títols més destacats.

## Referències

* ↑ «Tatyana Ponyayeva-Tretyakova Olympic Results». sports-reference.com. Arxivat de l'original el 18 d'abril 2020. [Consulta: 14 juny 2019].
* ↑ Voleibol: Enciclopèdia. Tomsk: Janson Company, 2001 (rus)
# Teseo Taddia

Teseo Taddia (Bondeno, 20 d'abril de 1920 - Milà, 23 de desembre de 1982) fou un atleta italià, especialista en el llançament de martell, que va competir finals de la dècada de 1930 i mitjans de la de 1950.
El 1948 va prendre part en els Jocs Olímpics d'Estiu de Londres, on fou setè en la prova del llançament de martell del programa d'atletisme. Quatre anys més tard, als Jocs de Hèlsinki, fou desè en la mateixa prova.
En el seu palmarès destaca una medalla de plata en la prova del llançament de martell al Campionat d'Europa d'atletisme de 1950, rere Sverre Strandli, i dues d'or als Jocs del Mediterrani de 1951 i 1955. També guanyà catorze campionats nacionals de martell entre 1939 i 1956. D'aquesta prova millorà el rècord nacional en nou ocasions.

## Millors marques

* Llançament de martell. 59,17 metre (1950)

## Referències

* ↑ «Teseo Taddia Olympic Results». sports-reference.com. Arxivat de l'original el 18 de desembre 2009. [Consulta: 15 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Mediterranean Games». [Consulta: 15 maig 2020].
* ↑ «CAMPIONATI “ASSOLUTI” – UOMINI TUTTI I CAMPIONI – 1906-2016». sportolimpico.it. [Consulta: 17 setembre 2017].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 152. ISBN 978-83-62033-30-0.
* ↑ «Track and Field Statistics». [Consulta: 15 maig 2020].
# Tetiana Deviatova

Tetiana Deviatova (Kupiansk, 19 de setembre de 1948), de casada Kostitsina, és una nedadora ucraïnesa, ja retirada, especialista en papallona, que va competir sota bandera soviètica durant la dècada de 1960.
El 1964 va prendre part en els Jocs Olímpics d'Estiu de Tòquio, on va disputar dues proves del programa de natació. Fent equip amb Svetlana Babanina, Svetlana Babanina i Natalya Ustinova guanyà la medalla de bronze en els 4x100 metres estils, mentre en els 100 metres papallona quedà eliminada en sèries. Quatre anys més tard, als Jocs de Ciutat de Mèxic, va disputar tres proves del programa de natació. Fou quarta en els 4x100 metres estils, mentre en les altres dues proves quedà eliminada en sèries.
En el seu palmarès també destaca una medalla de plata en els 4x100 metres estils del Campionat d'Europa de natació de 1966, formant equip amb Natalya Mikhaylova, Galina Prozumenshchikova i Antonina Rudenko, i onze campionats nacionals: cinc en els 100 metres papallona (1965 a 1969), tres en els 200 metres papallona (1966, 1967, 1969), dos en els 400 metres estils (1964, 1965) i un en el relleu estils (1969). El 1966 aconseguí batre el rècord d'Europa dels 200 metres estils. També aconseguí deu rècords nacionals soviètics durant la seva carrera esportiva.
Es va graduar a la Universitat de Khàrkiv.

## Referències

* 1 2 Tetiana Deviatova a Sports Reference (arxivat)
* ↑ «Olympedia – Tatyana Devyatova». [Consulta: 18 maig 2021].
* ↑ EUROPEAN SWIMMING CHAMPIONSHIPS (WOMEN). gbrathletics.com
* 1 2 «Костицына (Девятова) Татьяна Николаевна | Спорт-страна.ру» (en rus). [Consulta: 18 maig 2021].
* ↑ «Девятова Татьяна Николаевна» (en rus). [Consulta: 18 maig 2021].
# Theo Willems

Theodorus "Theo" Willems (Uden, Brabant del Nord, 22 de febrer de 1891 - Bakel, 512 d'abril de 1960) va ser un tirador amb arc neerlandès que va competir a començaments del segle xx.
El 1920 va prendre part en els Jocs Olímpics d'Anvers, on va disputar una prova del programa de tir, el tir a l'ocell mòbil, 28 m. per equips, en què guanyà la medalla d'or.

## Referències

* ↑ «Theo Willems Olympic Results». sports-reference.com. Arxivat de l'original el 16 de desembre 2012. [Consulta: 26 juny 2017].
# Thierry Dusserre

Thierry Dusserre (Rumans d'Isèra, 25 de juliol de 1967) és un biatleta francès, ja retirat, que va competir durant les dècades de 1980 i 1990.
El 1994 va prendre part en els Jocs Olímpics d'Hivern de Lillehammer, on disputà dues proves del programa de biatló. Guanyà la medalla de bronze en el relleu 4x7,5 quilòmetres formant equip amb Patrice Bailly-Salins, Lionel Laurent i Hervé Flandin, mentre en la prova d'esprint fou dinovè. Quatre anys més tard, als Jocs de Nagano, va disputar tres proves del programa de biatló. Destaca la setena posició en la prova del relleu 4x7,5 quilòmetres, mentre en les altres dues finalitzà en posicions molt endarrerides.
En el seu palmarès també destaca una medalla de plata i dues de bronze en els sis Campionats del món de biatló que disputà.

## Referències

* 1 2 «Thierry Dusserre Olympic Results». sports-reference.com. Arxivat de l'original el 2020-04-17. [Consulta: 10 març 2020].
* ↑ Fitxa a Unió internacional de biatló
# Thorild Olsson

David Thorild Olsson (Göteborg, 26 de novembre de 1886 – Göteborg, 19 de març de 1934) va ser un atleta suec que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa d'atletisme. En els 3.000 metres per equips guanyà la medalla de plata, mentre en els 5.000 metres quedà eliminat en sèries.

## Referències

* ↑ «Thorild Olsson Olympic Results». sports-reference.com. Arxivat de l'original el 20 de maig 2011. [Consulta: 6 juliol 2016].
* ↑ Thorild Olsson. trackfield.brinkster.net
* ↑ Thorild Olsson. Swedish Olympic Committee
# Tilly Fleischer

Othilie Fleischer, més coneguda com a Tilly Fleischer (Frankfurt del Main, 2 d'octubre de 1911 - Lahr/Schwarzwald, 14 de juliol de 2005), va ser una atleta alemanya que va competir durant les dècades de 1930 i 1940.
El 1932 va prendre part en els Jocs Olímpics de Los Angeles, on va disputar tres proves del programa d'atletisme. Va guanyar la medalla de bronze en la prova del llançament de javelina, mentre en el llançament de disc fou quarta i els 4x100 metres relleus sisena.
Quatre anys més tard, als Jocs de Berlín, guanyà la medalla d'or en la prova del llançament de javelina del programa d'atletisme. Després de guanyar aquesta prova, juntament amb els altres dos medallistes, fou rebuda per Adolf Hitler i Hermann Göring, amb els quals es van fotografiar.
Després de retirar-se de l'atletisme va jugar a handbol amb l'Eintracht Frankfurt, guanyant la lliga alemanya de 1943.
Fleischer es va casar dues vegades, tenint dues filles en el seu primer matrimoni. Una de les seves filles, de nom Gisela, afirmà el 1966 al diari Tribune de Genève que era filla il·legítima d'Adolf Hitler.

## Millors marques

* Llançament de disc. 38,71 metres (1935)
* Llançament de pes. 12,88 metres (1930)
* Llançament de javelina. 45,18 metres (1936)

## Referències

* 1 2 3 «Tilly Fleischer Olympic Results». sports-reference.com. Arxivat de l'original el 17 d’abril 2020. [Consulta: 8 febrer 2019].
* ↑ Lowitt, Bruce «Owens spoils Hitler's party». St Petersburg Times, 28-12-1999 [Consulta: 27 juny 2012].
* ↑ Williams, Joe «Hitler Walks Out On Yankee Negroes». The Pittsburg Press, 03-08-1936 [Consulta: 27 juny 2012].
* ↑ «Zum 100. Geburtstag von Tilly Fleischer: "Königinmutter" und herzensguter Mensch» (en alemany). Eintracht Frankfurt Museum. Arxivat de l'original el 4 d’octubre 2012. [Consulta: 27 juny 2012].
* ↑ «A Geneva Paper». Daytona Beach Morning Journal, 25-03-1966 [Consulta: 27 juny 2012].
* ↑ «Gisela, das Hitlerkind» (en alemany). Zeit, 08-07-1966 [Consulta: 27 juny 2012].
* ↑ Ottilie Fleischer a trackfield.brinkster.net